પરંતુ જેમ જેમ તેમની સ્થિતિ સુધરતી ગઈ, તેઓ                 વસ્તુઓનું નિરીક્ષણ કરતા ગયા અને તેના ધર્મો વિચારવા લાગ્યા, જે જે                 પદાર્થમાં મુખ્ય ધર્મ સરખા જોયા તે તે પદાર્થના જુદા જુદા વર્ગ                 બંધાતા ગયા, એક વર્ગના પદાર્થને અન્ય વર્ગના પદાર્થથી ઓળખતા ગયા,                 તેમના મન પર પ્રત્યક્ષ જ્ઞાનથી થયેલા સંસ્કાર સદૃશ વસ્તુના દર્શન                 કે શ્રવણથી જાગૃત થતાં ગયા અને એ રીતે તેમની સ્મરણશક્તિ કેળવાતી                 ગઈ, તેમ તેમ ભાષાની વધારે વધારે જરૂર પડતી ગઈ.